CELEX: 32010R0686
Language: et
Date: 2010-07-28 00:00:00
Title: Komisjoni määrus (EL) nr 686/2010, 28. juuli 2010 , millega muudetakse nõukogu määrust (EÜ) nr 2187/2005 Läänemeres, Suur- ja Väike-Beltis ning Sundis kalapüügiks kasutatava traali Bacoma tüüpi selektiivakna ja traali T90 spetsifikatsiooniga

31.7.2010   
            
            
               ET
            
            
               Euroopa Liidu Teataja
            
            
               L 199/4
            
         KOMISJONI MÄÄRUS (EL) nr 686/2010,
   28. juuli 2010,
   millega muudetakse nõukogu määrust (EÜ) nr 2187/2005 Läänemeres, Suur- ja Väike-Beltis ning Sundis kalapüügiks kasutatava traali Bacoma tüüpi selektiivakna ja traali T90 spetsifikatsiooniga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 2005. aasta määrust (EÜ) nr 2187/2005, mis käsitleb Läänemere, Suur- ja Väike-Belti ning Sundi kalavarude kaitsmist tehniliste meetmete abil, (1) eriti selle artiklit 29,
   ning arvestades järgmist:
   
               (1)
            
            
               Määrusega (EÜ) nr 2187/2005 on kehtestatud Läänemere, Suur- ja Väike-Belti ning Sundi kalavarude kaitsmiseks konkreetsed tehnilised meetmed. Kõnealuses määruses on konkreetsed sätted püügivahendite kõigi osade suuruse ja tüübi, kaasa arvatud võrgusilma suuruse kohta muude meetmete hulgas.
            
         
               (2)
            
            
               Nõukogu 20. novembri 2009. aasta määruses (EÜ) nr 1226/2009 (millega määratakse kindlaks teatavate Läänemere kalavarude ja kalavarurühmade püügivõimalused ning lisatingimused 2010. aastaks) (2) on sätestatud, et püügil ICESi alarajoonides 22–32 kasutatakse traale, mille Bacoma selektiivakna võrgusilma suurust ja akna pikkust on suurendatud, samuti on suurendatud T90 traali võrgusilma suurust. Kuna määruse (EÜ) nr 1226/2009 kehtivusaeg piirdub 2010. aastaga, kuid kõnealused sätted on püsiva iseloomuga, sest aitavad parandada selektiivsust, on asjakohane võtta üle need mõõtude suurendamised alates 2011. aasta jaanuarist määrusesse (EÜ) nr 2187/2005 ja seda vastavalt muuta.
            
         
               (3)
            
            
               Käesoleva määrusega ettenähtud meetmed on kooskõlas kalanduse ja vesiviljeluse korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2187/2005 II lisa liited 1 ja 2 asendatakse käesoleva määruse lisas oleva tekstiga.
   Artikkel 2
   Käesolev määrus jõustub 1. jaanuaril 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. juuli 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 349, 31.12.2005, lk 1.
   
      (2)  ELT L 330, 16.12.2009, lk 1.
   
      LISA
      „
            Liide 1
            
               BACOMA tüüpi noodapära spetsifikatsioon
            
            
               Kirjeldus
            
            a)   Noodapära, võrgupikenduse ja traali tagaosa mõõdud
            
            
                        i)
                     
                     
                        Noodapära koosneb kahest mõlemal pool küljeõmblusega ühendatud võrdse pikkusega paneelist.
                     
                  
                        ii)
                     
                     
                        Rombikujuliste võrgusilmade väikseim silmasuurus on 105 mm. Võrgumaterjal on ühe- või kaheniidilisest polüetüleenist; niidi maksimaalne jämedus on 6 mm, kui kasutatakse üheniidilist võrgumaterjali, ning 4 mm, kui võrgumaterjal on kahekordsest niidist.
                     
                  
                        iii)
                     
                     
                        Keelatud on kasutada noodapärasid ja võrgupikendusi, mis on tehtud ühest võrgutükist ja millel on ainult üks õmblus.
                     
                  
                        iv)
                     
                     
                        Võrgujätku või -pikenduse ümbermõõdu avatud rombikujuliste võrgusilmade arv, küljeõmbluste võrgusilmad välja arvatud, peab olema kogu ulatuses sama suur kui noodapära esiotsa ümbermõõdu suurim võrgusilmade arv (joonis 1).
                     
                  b)   Selektiivakna asukoht
            
            
                        i)
                     
                     
                        Selektiivaken paigutatakse noodapära ülemisse paneeli (joonis 2).
                     
                  
                        ii)
                     
                     
                        Selektiivaken lõpeb kõige rohkem nelja silma kaugusel gaitanist, kaasa arvatud käsitsi põimitud silmarida, millest gaitan on läbi aetud (joonis 3 või 4).
                     
                  c)   Selektiivakna mõõdud
            
            
                        i)
                     
                     
                        Selektiivakna laius, väljendatud sõlmevahede arvuna, võrdub ülemise paneeli avatud rombikujuliste võrgusilmade arvuga, mis on jagatud kahega. Vajaduse korral võib kuni 20 % avatud rombikujulistest silmadest jääda ülemisse paneeli nii, et need jagunevad võrdselt selektiivakna mõlemale poolele (joonis 4).
                     
                  
                        ii)
                     
                     
                        Selektiivakna pikkus on vähemalt 5,5 meetrit.
                     
                  
                        iii)
                     
                     
                        Erandina punktist ii on selektiivakna pikkus vähemalt 6 m, kui loomuse mahu määramise andur on kinnitatud akna külge.
                     
                  d)   Selektiivakna võrk
            
            
                        i)
                     
                     
                        Võrgusilma ava suurus on vähemalt 120 mm. Silmad on ruudukujulised, st selektiivakna võrgusilma kõik neli külge lõikuvad kõikide sõlmevahedega.
                     
                  
                        ii)
                     
                     
                        Võrk paigaldatakse nii, et sõlmevahed kulgevad paralleelselt ja risti noodapära pikkusega. Võrk on ühekordsest sõlmedeta põimitud niidist või tõendatult samalaadsete selektiivsete omadustega võrgumaterjalist. Sõlmedeta võrk on võrk, mille nelinurksete võrgusilmade nurgad moodustatakse võrgusilma kahe kõrvutise külje niitide põimimisel.
                     
                  
                        iii)
                     
                     
                        Ühe niidi läbimõõt on vähemalt 5 mm.
                     
                  e)   Muud spetsifikatsioonid
            
            
                        i)
                     
                     
                        Tagaristpine ei lähe ümber BACOMA selektiivakna.
                     
                  
                        ii)
                     
                     
                        Noodapära poi on kerakujuline ja selle läbimõõt on kuni 40 cm. Poi kinnitatakse poiköiega gaitani külge.
                     
                  
                        iii)
                     
                     
                        Skväär ei kata BACOMA selektiivakent.
                     
                  
               Joonis 1
            
            Traalpüünis jaguneb vastavalt kujule ja funktsioonile kolmeks eri osaks. Traali kere on püünise kooniline osa. Võrgupikendus ei ole kooniline, on tavaliselt valmistatud kas ühest või kahest võrguribast. Noodapära ei ole samuti kooniline, on sageli valmistatud kahekordsest niidist, mis muudab selle tugevale kulutamisele paremini vastupidavaks. Sulgurtropist allpool olevat osa nimetatakse sulgurkotiks.
            
               
            
               Joonis 2
            
            
                        A
                     
                     
                        Võrgupikendus
                     
                  
                        B
                     
                     
                        Noodapära
                     
                  
                        C
                     
                     
                        Selektiivaken, ruuduliste võrgusilmadega paneel
                     
                  
                        1.
                     
                     
                        Ülemine paneel, maksimaalselt 50 avatud rombikujulist silma
                     
                  
                        2.
                     
                     
                        Alumine paneel, maksimaalselt 50 avatud rombikujulist silma
                     
                  
                        3.
                     
                     
                        Küljeõmblused
                     
                  
                        4.
                     
                     
                        Ühendus- või õmbluskoht
                     
                  
                        5.
                     
                     
                        Sulgurtropp
                     
                  
                        6.
                     
                     
                        Tagaristpine
                     
                  
                        7.
                     
                     
                        Gaitan
                     
                  
                        8.
                     
                     
                        Selektiivakna kaugus gaitanist (joonised 3 ja 4).
                     
                  
                        9.
                     
                     
                        Poiköis
                     
                  
                        10.
                     
                     
                        Noodapära poi
                     
                  
               
            
               Joonis 3
            
            SELEKTIIVAKNA PAIGALDUS
            
                        A
                     
                     
                        120 mm ruudukujuliste silmadega paneel (25 sõlmevahet)
                     
                  
                        B
                     
                     
                        Ruudukujuliste silmadega paneeli ühendamine õmbluse külge
                     
                  
                        C
                     
                     
                        Ruudukujuliste silmadega paneeli ühendamine rombikujuliste silmadega võrguga
                     
                  
                        D
                     
                     
                        105 mm rombikujuliste silmadega võrk (kuni 50 avatud silma)
                     
                  
                        E
                     
                     
                        Selektiivakna kaugus gaitanist. Selektiivaken lõpeb kõige rohkem 4 silma kaugusel gaitanist, kaasa arvatud käsitsi põimitud silmarida, millest gaitan on läbi aetud
                     
                  
                        F
                     
                     
                        Üks käsitsi põimitud gaitanisilmade rida
                     
                  
               
            
               Joonis 4
            
            SELEKTIIVAKNA PAIGALDUS
            
                        A
                     
                     
                        120 mm ruudukujuliste silmadega paneel (20 sõlmevahet)
                     
                  
                        B
                     
                     
                        Ruudukujuliste silmadega paneeli ühendamine õmbluse külge
                     
                  
                        C
                     
                     
                        Ruudukujuliste silmadega paneeli ühendamine rombikujuliste silmadega võrguga
                     
                  
                        D
                     
                     
                        105 mm rombikujuliste silmadega võrk (maksimaalselt 50 avatud silma)
                     
                  
                        E
                     
                     
                        Selektiivakna kaugus gaitanist. Selektiivaken lõpeb kõige rohkem 4 silma kaugusel gaitanist, kaasa arvatud käsitsi põimitud silmarida, millest gaitan on läbi aetud
                     
                  
                        F
                     
                     
                        Üks käsitsi põimitud gaitanisilmade rida
                     
                  
                        G
                     
                     
                        Maksimaalselt 10 % silmadest jääb võrgu D mõlemale poolele
                     
                  
               
         
         
            Liide 2
            
               TRAALI T90 SPETSIFIKATSIOON
            
            a)   Määratlus
            
            
                        1.
                     
                     
                        T90 traalid on traalid, ankurdatud põhjanoodad ja samalaadsed püünised, millel on noodapära ja võrgupikendus, mis on valmistatud rombikujuliselt sõlmitud võrgulinast, mille võrgusilmad on 90° võrra pööratud, nii et võrguniitide põhiline suund on veosuunaga paralleelne.
                     
                  
                        2.
                     
                     
                        Standardse rombikujuliselt sõlmitud võrgulina (A) ja võrgu, mille võrgusilmad on 90° võrra pööratud (B), võrguniitide suund on näidatud joonisel 1.
                     
                  
               Joonis 1
            
            
               
            b)   Võrgusilma suurus ja mõõtmine
            
            Võrgusilma suurus on vähemalt 120 mm. Erandina komisjoni määruse (EÜ) nr 517/2008 (1) artikli 6 lõikest 1 mõõdetakse noodapära ja võrgupikenduse võrgusilma suurust risti püünise pikiteljega.
            c)   Niidi jämedus
            
            Noodapära ja võrgupikenduse niidi materjal on polüetüleen, niidi maksimaalne jämedus on kuni 6 mm, kui kasutatakse üheniidilist võrgumaterjali, ning kuni 4 mm, kui võrgumaterjal on kahekordsest niidist. Seda sätet ei kohaldata noodapära viimase silmarea silmade suhtes kui need on ühendatud gaitani külge.
            d)   Ehitus
            
            
                        1.
                     
                     
                        Pööratud võrgust silmadega (T90) noodapära ja võrgupikendus valmistatakse kahest võrdsete mõõtmetega ning eespool kirjeldatud võrgusilmade suunaga paneelist, millel pikisuunas on vähemalt 50 silma ja mis on omavahel ühendatud kahe küljeõmblusega.
                     
                  
                        2.
                     
                     
                        Avatud võrgusilmade arv mis tahes kohas mõõdetud ümbermõõdu korral peab olema konstantne alates pikenduse esiotsast kuni noodapära tagumise otsani.
                     
                  
                        3.
                     
                     
                        Noodapära või võrgupikenduse ja traali koonilise osa ühenduspunktis peab noodapära või võrgupikenduse ümbermõõdu võrgusilmade arv olema 50 % traali koonilise osa viimase rea võrgusilmade arvust.
                     
                  
                        4.
                     
                     
                        Noodapära ja võrgupikendus on esitatud joonisel 2.
                     
                  e)   Ümbermõõt
            
            Noodapära ja võrgupikenduse ümbermõõt mis tahes kohas, liitekohad ja küljeõmblused välja arvatud, on kuni 50 võrgusilma.
            f)   Ühenduskohad
            
            Noodapära ja võrgupikenduse paneelide esiserv on varustatud põimitud poolsilmareaga. Noodapära paneeli tagumine serv on varustatud põimitud silmareaga, millega saab gaitani suunata.
            g)   Noodapära poi
            
            Noodapära poi on kerakujuline, läbimõõduga kuni 40 cm. See kinnitatakse poiköiega gaitani külge.
            
               Joonis 2
            
            
               
         ”
      
         (1)  ELT L 151, 11.6.2008, lk 5.